EkBass/fiwiki-20250220-pages-articles huggingface dataset:
Thomas Richard Miles

Thomas Richard Miles eli T. R. Miles (11. maaliskuuta 1923 – 11. joulukuuta 2008) oli brittiläinen Bangorin yliopiston psykologian emeritusprofessori. Hän ansioitui erityisesti dysleksian tutkimisessa, ja hän kirjoitti aiheesta useita kirjoja.Times Higher Education 1 luettu 29.10.2008 Miles perusti Bangorin yliopiston dysleksiayksikön ja loi Bangorin dysleksian diagnosointitestin. ==Palkinnot ja tunnustukset== *CBE palveluksista dysleksiahenkilöiden hyväksi 2003Times Higher Education 2 luettu 29.10.2008 ==Teokset== *Dyslexia : A Hundred Years on, Thomas Richard Miles, Elaine Miles *Dyslexia and Mathematics, T. R. Miles *Help for Dyslexic, Thomas Richard Miles, Elaine Miles *Help for Dyslexic Children, Thomas Richard Miles, Thones Richard Miles, Elaine Miles. *More help for dyslexic children, T. R. Miles *Dyslexia at College, T. R. Miles ==Lähteet== *T. R. Milesin julkaisut luettu 29.10.2008 === Viitteet === Luokka:Brittiläiset professorit Luokka:Vuonna 1923 syntyneet Luokka:Vuonna 2008 kuolleet
Robert Chase

Robert Chase on fiktiivinen hahmo televisiosarjassa House. Häntä näyttelee Jesse Spencer. Chase on ihastunut kollegaansa Allison Cameroniin. Luokka:House (televisiosarja) Luokka:Kuvitteelliset lääkärit Luokka:Televisiohahmot
Eric Foreman

Eric Foreman on fiktiivinen hahmo House-televisiosarjassa. Häntä näyttelee Omar Epps. Kaudella kahdeksan, kun Lisa Cuddy oli poissa, Foreman oli Housen esimies. Foremanin vihjaillaan usein olevan paljon Housen kaltainen ihminen ja lääkäri. Hän on Housen tapaan viiltävän rehellinen ja suorapuheinen, eikä miesten egojen koollakaan ole suurta eroa. == Lähteet == Luokka:House (televisiosarja) Luokka:Kuvitteelliset lääkärit Luokka:Televisiohahmot
Bangorin yliopisto

thumb|Bangorin yliopiston päärakennus nähtynä Bangorinvuorelta. Bangorin yliopisto (, ), aiemmin University College of North Wales (UCNW, ) tai University College, Bangor (UCB, ) on brittiläinen yliopisto, joka sijaitsee Bangorin kaupungissa Gwyneddin kreivikunnassa Pohjois-Walesissa. Yliopisto kuului aiemmin Walesin yliopistoon ja tunnettiin nimellä University College of North Wales. 1. syyskuuta 2007 alkaen se on ollut itsenäinen yliopisto, mutta myöntää oppiarvot toistaiseksi Walesin yliopiston nimissä. Yliopisto on perustettu 1884 nimellä University College of North Wales. Luokka:Yhdistyneen kuningaskunnan yliopistot Yliopisto
Jakovlev UT-1

Jakovlev UT-1 (УТ-1) oli neuvostoliittolainen yksipaikkainen sotilaskoulukone, joka oli käytössä vuodesta 1937 aina 1940-luvun loppuun asti. Koneita valmistettiin 1 241 kappaletta vuosina 1937–1940.Donald 1997 s. 914 == Tekniset tiedot == == Lähteet == * === Viitteet === ==Aiheesta muualla== * * Luokka:Jakovlevin ilma-alukset Luokka:Neuvostoliittolaiset koulukoneet Luokka:1930-luvun koulukoneet
Sväng

Sväng on suomalainen huuliharppukvartetti, joka soittaa pääasiassa omaa tuotantoaan. Balkan-rytmejä, kansanmusiikkia, ragtimea ja tangoja soittava yhtye perustettiin 2003 ja se julkaisi ensilevynsä Sväng seuraavana vuonna. Kvartetin ilmaisuvoimainen ja monipuolinen huuliharppumusiikki saavutti nopeasti kulttimaineen Suomessa ja ulkomailla. Sväng on Suomen lisäksi esiintynyt yli 20 maassa. Svängin toinen äänite Jarruta julkaistiin maaliskuussa 2008. Sväng plays Chopin sekä Schladtzshe! julkaistiin 2010 ja Karja-La 2014. Yhtyeessä soittavat * Eero Grundström, joka on Sibelius- Akatemian kansanmusiikin osaston opettaja. Grundström valmistui kansanmusiikin osastolta 2008 * Jouko Kyhälä, joka on taiteiden tohtori ja Sibelius-Akatemian kansanmusiikin osaston huuliharpun soiton opettaja * Pasi Leino soittaa bassohuuliharppua ja on aiemmin soittanut Raimo Sirkiän huuliharppuyhtyeessä, joka voitti 1994 huuliharppuyhtyeiden Euroopan mestaruuden Saksassa * Eero Turkka valmistui Sibelius-Akatemian kansanmusiikin osastolta 2006 ==Lähteet== * http://www.svang.fi/ Luokka:Suomalaiset yhtyeet
Kauhajoen kotiseutumuseo

Kauhajoen kotiseutumuseo on Kauhajoen keskusta-alueella, Sanssin koulun välittömässä läheisyydessä sijaitseva museorakennus. Nykyiselle paikalleen museo on siirtynyt 14 paikanvaihdoksen jälkeen. Museossa on muun muassa maatalouteen, juhliin ja ruoanvalmistukseen liittyvää esineistöä.Esineet Museossa on paljon pysyviä ja vaihtuvia näyttelyitäNäyttelyt , joihin voi tutustua sovittuina ajankohtina tai museon ollessa yleisesti avoinna. == Lähteet == == Aiheesta muualla == *Kauhajoen kotiseutumuseo Luokka:Kauhajoen nähtävyydet Luokka:Kauhajoen rakennukset ja rakennelmat Luokka:Suomen kotiseutumuseot
Plague of Butterflies

Plague of Butterflies on Swallow the Sunin minialbumi, joka julkaistiin 17. syyskuuta 2008.Swallow the Sun - Diskografia Albumilla on nimikkoraidan lisäksi -demon sisältö. Albumin ensimmäinen raita koostuu kolmesta osasta, jotka ovat Losing the Sunsets, Plague of Butterflies ja Evael 10:00. Teos oli sävelletty balettia varten, mutta projektin peruunnuttua yhtye päätti julkaista musiikin levyllä.Levyarviot: Swallow the Sun - Plague of Butterlies Albumi ylsi Suomen virallisen singlelistan sijalle 1. == Kappaleet == # ## Losing the Sunsets ## Plague of Butterflies ## Evael 10:00 # # # # == Arviot == * Desibeli.net: Desibeli.net * Imperiumi.net: Imperiumi.net == Lähteet == == Aiheesta muualla == * Swallow the Sunin viralliset sivut * Albumin arvostelu Imperiumi.netissä * * Luokka:Vuoden 2008 EP:t Luokka:Swallow the Sunin albumit
Sanssin koulu

thumb|300px|Sanssin koulu Asevelitieltä nähtynä. Sanssin koulu on Kauhajoella sijaitseva peruskoulu, jossa oli vuosiluokat 1–6. Sanssin koulu sijaitsee Kauhajoen ydinkeskustassa, ja sinne kuljetettiin oppilaita myös sivukylien kouluista, joissa järjestettiin opetusta vain luokille 1–4. Sanssin koulun toiminta siirtyi kokonaisuudessaan Kauhajoen uuden koulukeskuksen tiloihin 1\. elokuuta 2010 alkaen. Eduskunta kokoontui Sanssin koulun tiloissa ollessaan Helsingistä evakossa talvisodan aikana 5. joulukuuta 1939 – 12. helmikuuta 1940, ja koulussa onkin tapauksen muistona Eduskuntasalimuseo. Koulussa ehdittiin pitää 34 täysistuntoa. Museo peruskorjattiin vuonna 2006. Eduskuntasalimuseo on Eduskuntatalon ja Sibelius-akatemian (R-talon konserttisali 2015-2017) lisäksi ainoa jäljellä oleva eduskunnan historiallinen kokoontumistila. Tilasta aiottiin tehdä koulun kirjasto. Aiemmin se oli toiminut liikuntasalina. == Lähteet == == Kirjoja == * == Aiheesta muualla == * Sanssin koulu * Eduskuntamuseo * Eduskunta Kauhajoella Luokka:Kauhajoen oppilaitokset Luokka:Suomen peruskoulut
Varoituskolmio

thumb|Varoituskolmio Varoituskolmio on auton varusteisiin kuuluva punainen, valoa heijastava kolmion muotoinen esine. Jos auto on mennyt epäkuntoon tai joudutaan muusta pakottavasta syystä pysäyttämään ajoradalle niin, että siitä voi olla vaaraa liikenteelle, varoituskolmio on muiden tienkäytäjien varoitettamiseksi asetettava tielle auton taakse. Se on sijoitettava riittävän etäälle pysähtyneestä autosta, jotta muut kuljettajat voivat havaita sen ajoissa. Varoituskolmiossa on oltava riittävän tukeva jalusta, jotta ohi ajavan liikenteen aiheuttama ilmavirta ei kaada sitä. Jos ajoneuvo joudutaan jättämään vaaralliseen tienkohtaan, esimerkiksi jyrkkään kaarteeseen tai paikkaan, jossa on huono näkyvyys, on pakollisen varoituskolmion lisäksi suositeltavaa asettaa tielle myös toinen varoituskolmio, jos se on käytettävissä, varoittamaan vastaan tulevaa liikennettä.Henrik Lundsten: Tieliikennekirja (47. painos), s. 81. Helsinki: Oy Edita Ab, 2000. Suomessa varoituskolmio tuli vuonna 1967 pakolliseksi varusteeksi kaikkiin autoihin, joiden kokonaismassa ylitti 3 500 kg.Henrik Lundsten (toim.): Tieliikennekirja (3. painos), s. 56. Helsinki: Ajoturva Oy, 1967. Vuodesta 1972 se on ollut pakollinen kaikissa moottoriajoneuvoissa, joiden kokonaismassa ylittää 500 kg. Autolle ja siihen kytketylle perävaunulle on oltava kummallekin oma varoituskolmio. Varoituskolmion on oltava Autorekisterikeskuksen hyväksymää mallia.Liikenneministeriön päätös 678/6.9.1971. Suomessa on käytössä kahdenlaisia varoituskolmioita: vanhempi tyyppi, jossa keskiosa on valkoinen tai kokonaan poistettu, ja uudempi kansainvälinen malli, jonka keskiosassa on päiväloistevärillä varustettu reunus. Vuonna 1985 ja sen jälkeen käyttöön otettujen ajoneuvojen varoituskolmion on oltava uudempaa tyyppiä.Henrik Lundsten (toim.): Tieliikennekirja (37. painos), s. 126–127. Helsinki: Ajoturva Oy, 1988. Tieliikennelain mukaan ”Kolmio tulee poistaa, kun ajoneuvosta ei ole enää vaaraa muulle liikenteelle.”Tieliikennelaki (10.8.2018/729), 57 §. ==Lähteet== == Aiheesta muualla == Luokka:Tieliikenne Luokka:Autotarvikkeet
Sanssinkartano

thumb|250px|Sanssinkartano. Sanssinkartano on Kauhajoella sijaitseva Kauhajoen kaupungin omistama rakennus. Käytössä olevia neliöitä rakennuksessa on noin 400, ja siellä on paikkoja erilaisten tilaisuuksien järjestämiselle noin 150 hengelle. Sansinkartanon edustalla sijaitseva puistoalue toimii myös kaupunkilaisten virkistyspaikkana taajama-alueen keskellä. == Historia == Axel Wilhelm von Schantz rakennutti Sanssinkartanon vuonna 1863. Vuonna 1903 hänen sukunsa myi rakennuksen Kauhajoen kunnalle, joka alkoi käyttää tilaa vanhainkotina. Nykyisin se on kuitenkin rakennuskaavalla suojeltuna suojelukohteena paikkakunnallaSanssinkartanosta kulttuuritalo . Sanssinkartanoon on tehty peruskorjaus vuonna 1991. == Lähteet == == Aiheesta muualla == *Sanssinkartano Luokka:Kauhajoen nähtävyydet Luokka:Kauhajoen rakennukset ja rakennelmat Luokka:Suomen kartanot Luokka:Suomen 1800-luvulla rakennetut rakennukset ja rakennelmat Luokka:Suomen suojellut rakennukset
Marjo T. Nurminen

Marjo T. Nurminen (s. 1967 Helsinki) on suomalainen vapaa toimittaja ja tietokirjailija. Hänen teoksensa Tiedon tyttäret sai vuoden 2008 Tieto- Finlandia-palkinnon. Kirja käsittelee usein unohduksiin jääneitä tieteen parissa toimineita naisia. Hänen toinen tietokirjansa, Maailma piirtyy kartalle, oli vuoden 2015 Tieto-Finlandia-ehdokas. Nurminen kirjoitti ylioppilaaksi vuonna 1986 ja opiskeli sen jälkeen vuoden Vapaassa taidekoulussa ja vietti toisen vuoden suomalaisperheen au pairina Japanissa. Vuonna 1988 hänet hyväksyttiin opiskelemaan yleistä kirjallisuustiedettä. Vuonna 1993 Nurminen vaihtoi pääaineekseen arkeologian ja opiskeli sivuaineina teoreettista filosofiaa, uskontotiedettä, antropologiaa ja naistutkimusta. Hän valmistui filosofian maisteriksi vuonna 1997 ja opetti sen jälkeen yliopistossa antropologista arkeologiaa. Vuonna 2000 Nurminen siirtyi tiedetoimittajaksi Yleisradioon. Hän on työskennellyt muun muassa Ylen Prisma- tiedeohjelman toimituksessa. Nurmisen puoliso on merenkulkuneuvos Juha Nurminen. Kielentutkija Kaarlo Nieminen oli hänen isoisänsä. Vuonna 2016 Brittiläinen Royal Geographical Society myönsi Marjo T. Nurmiselle ja hänen puolisolleen Juha Nurmiselle Fordham Award -palkinnon pariskunnan yhteisestä karttojen kulttuurihistoriaan liittyvästä tutkimus-ja kirjoitustyöstä. Seura myöntää tunnustuksen vuosittain poikkeuksellisen arvokkaasta toiminnasta maantieteen saralla. == Teokset == * * * Itämeren tarina: karttojen matkassa keskiajalta nykyaikaan. John Nurmisen säätiö, 2020. ISBN 9789529745852 == Lähteet == == Aiheesta muualla == *Marjo T. Nurmisen kotisivut * Luokka:Suomalaiset tiedetoimittajat Luokka:Suomalaiset tietokirjailijat Luokka:Vuonna 1967 syntyneet Luokka:Elävät henkilöt
So What (Pinkin kappale)

So What on yhdysvaltalaislaulaja Pinkin kappale sekä hänen viidennen albuminsa, Funhousen, ensimmäinen single, joka julkaistiin 15. elokuuta 2008. Kappale kertoo Pinkin ja hänen miehensä Carey Hartin erosta. Singlestä on julkaistu musiikkivideo. Kappale voitti MTV Europe Music Awards'ssa kategoriassa Most Addictive Track. Se oli myös ehdolla Grammy-palkinnon saajaksi kategoriassa Best Female Pop Vocal Performance. ==Singleformaatit== ;CD-single # So What # So What (Instrumental) ;Promo # So What # So What (Bimbo Jones Radio Mix) ==Listasijoitukset== Lista Paras sijoitus Suomen virallinen singlelista 2 ==Aiheesta muualla== * P!nk - So What YouTubessa Luokka:Vuoden 2008 kappaleet Luokka:Pinkin kappaleet Luokka:Billboard Hot 100 -listan ykköset
Karl Leonhard Lode

Karl Leonhard Lode (17. toukokuuta 1752 Turku – 25. toukokuuta 1816 Kuopio) oli suomalainen upseeri joka toimi komppanianpäällikkönä Kustaa III:n sodassa (1788–1790) ja pataljoonankomentajana Suomen sodassa (1808–1809), päättäen uransa everstinä. Jälkimaailma tuntee Loden parhaiten J. L. Runebergin Vänrikki Stoolin tarinoiden yhtenä henkilöhahmona (”Ukko Lode”). thumb|Eversti Karl Leonhard Loden hauta Kuopiossa Karl Leonhard Lode kuului vanhaan aatelissukuun, jonka riveistä on noussut lukuisia upseereita ja virkamiehiä. Hänen vanhempansa olivat everstiluutnantti Reinhold Johan Lode ja vapaaherratar Charlotta Leonharda Leijonhufvud. Lode aloitti sotilasuransa vain kymmenvuotiaana, vuonna 1762, liittymällä vapaaehtoisena Hämeen jalkaväkirykmenttiin. Ensimmäisen upseerinarvonsa hän saavutti 18-vuotiaana. Vuonna 1783 Lode siirrettiin kapteeniksi Savon rykmenttiin, jonka riveissä hän osallistui Kustaa III:n sotaan komppanianpäällikkönä. Hän osallistui sekä Parkunmäen että Pirttimäen taisteluihin ja haavoittui jälkimmäisessä. Ansioistaan tässä sodassa hänet ylennettiin vuonna 1790 majuriksi ja myöhemmin vuonna 1796 everstiluutnantiksi. Suomen sodan alkaessa Lode sai komennettavakseen Savon rykmentin pataljoonan. Hän osallistui pataljoonineen muun muassa Revonlahden, Lapuan ja Alavuden taisteluihin. Lode haavoittui vakavasti Alavuden taistelussa eikä kyennyt enää osallistumaan sodan loppuvaiheisiin. Hänet ylennettiin vuonna 1808 everstiksi ja hän sai Miekkaritarikunnan suurristin vuonna 1809. Sodan päätyttyä Lode jäi aluksi Ruotsiin, mutta palasi Suomeen vuonna 1810 ja vietti viimeiset vuotensa omistamillaan Rauhalahden, Hatsalan ja Harjulan tiloilla lähellä Kuopiota. Hänet on haudattu Kuopion Sankaripuistoon. Monien muiden Suomen sodan upseerien tavoin Lode esiintyy J. L. Runebergin runoteoksessa Vänrikki Stoolin tarinat (1848–1860). Hänellä on teoksessa oma nimikkoruno Ukko Lode ja hän esiintyy myös runossa Sotamarski. Runebergin Lodesta antama kuva vastaa aikalaisten kuvauksia: toisaalta syvästi uskonnollinen ja käytökseltään jäykkä, mutta toisaalta poikamaisen innostuva ”tulirinta” vielä vanhana ja harmaapäisenäkin. Runeberg kutsuu häntä ”vanhaksi Lodeksi” (”gamle Lode”): everstiluutnantti Lode oli Suomen sodan aikana 56-vuotias, huomattavasti vanhempi kuin kaikki sodan kenraalit (Adlercreutz, Cronstedt, von Döbeln, Sandels). Lode oli vuodesta 1791 naimisissa Eva Sofia Tawastin kanssa. Pariskunta sai kaksi poikaa ja kaksi tytärtä. Molemmat pojat, Carl Reinhold Lode (1792–1871) ja Torsten Vilhelm Lode (1796–1862), seurasivat isäänsä sotilasuralle. == Lähteet == * Vänrikki Stoolin henkilöhahmojen elämäkerrat Kansallisbiografiassa : Karl Leonhard Lode * www.pohjois-savonmuisti.fi Napoleon ja Kuopio verkkonäyttely - Suomen sota == Aiheesta muualla == * Emil Tolonen : Ukko Loden kotitanhuilta, Helsingin Sanomat Viikkoliite, 08.07.1928, nro 28, s. 3, Kansalliskirjaston digitaaliset aineistot Luokka:Suomalaiset everstit Luokka:Vänrikki Stoolin tarinoiden esikuvat Luokka:Vuonna 1752 syntyneet Luokka:Vuonna 1816 kuolleet
Kodima

Kodima on Petroskoissa ilmestyvä vepsän- ja venäjänkielinen sanomalehti. Lehti ilmestyy kerran kuussa. Kustantaja on Periodika, joka kustantaa myös Karjalan Sanomia, Oma Mua -lehteä, kulttuurilehti Careliaa ja lastenlehti Kipinää. Kodima on ilmestynyt vuodesta 1993 alkaen. Lehdessä on 4–8 sivua, ja se on tabloid-kokoinen. Lehden painos on noin 1 000 kappaletta. ==Aiheesta muualla== * Kodima-lehden sivusto (rkperiodika.ru) * Kodima-lehden uusi sivusto (9/2020-) (omamedia.ru) Luokka:Karjalan tasavallan sanomalehdet Luokka:Petroskoi
Leodamas Thasoslainen

Leodamas Thasoslainen (n. 380 eaa.) oli antiikin kreikkalainen matemaatikko. Hän oli Platonin aikalainen ja toimi itsekin Platonin Akatemiassa. Muuten hänestä ei tiedetä paljoakaan. Leodamakseen on vain kolme tunnettua viittausta antiikin kirjallisuudessa. Kaksi näistä on peräisin Prokloksen kommentaarista Eukleideen Alkeisiin: Yksi on puolestaan peräisin Diogenes Laertiokselta: == Lähteet == Luokka:Antiikin kreikkalaiset matemaatikot
Pitäjänmakasiini

Pitäjänmakasiini eli lainajyvästö tai lainamakasiini oli Ruotsissa ja Suomessa viljavarasto, jonne talletettiin hyvinä satovuosina viljaa käytettäväksi myöhemmin katovuosien sattuessa syönti- ja siemenviljana. Pitäjänmakasiinista lainatusta viljasta maksettiin korko, joten se toimi eräänlaisena pankkina. Vuosien 1755–1756 valtiopäivillä päätettiin, että jokaiseen seurakuntaan oli perustettava pitäjänmakasiini, mutta Suomeen niitä oli perustettu vapaaehtoisesti jo aikaisemminkin. Taustalla olivat 1690-luvun ankarat nälkävuodet ja Suuri Pohjan sota, jolloin Ruotsi oli joutunut turvautumaan aiempaa runsaampaan viljantuontiin. Vuonna 1934 annetun lain mukaan lainajyvästö voitiin perustaa maalaiskuntiin kunnanvaltuuston tai manttaalikunnan päätöksellä. Lainajyvästö voitiin lakkauttaa vain valtioneuvoston luvalla.Otavan Iso tietosanakirja, osa 5, palsta 196. Helsinki: Otava, 1963. Makasiinin talletettiin viljaa hyvien satojen jälkeen ja sieltä sai lainaksi useimmiten korkoa vastaan syönti- ja siemenviljaa katovuosina. Pitäjänmakasiinin tuottama mahdollinen ylijäämävilja myytiin huutokaupalla ja saadut varat käytettiin muun muassa köyhäinhoitoon ja koulujen ylläpitoon. Vuonna 1857 määrättiin, että pitäjänmakasiinin yhteydessä tuli toimia erikseen siemenjyvästö ja hätäapujyvästö. Pitäjänmakasiinien historia päättyi 1900-luvun alussa, kun normaali pankkilaitos alkoi Suomessa olla riittävän kehittynyttä. Lainajyvästöjen tehtävät siirtyivät valtion viljavarastolle. Vuonna 2018 oli Suomessa toiminnassa vielä seitsemän lainajyvästöä ja siemenrahastoa. Lainajyvästöt siirtyivät lopullisesti historiaan, kun niitä koskenut laki kumottiin saman vuoden lopussa. Lainajyvästöjen varat määrättiin käytettäväksi maataloutta edistävään toimintaan. Makasiinirakennukset sijaitsivat yleensä paikkakunnan kirkon lähistöllä ja ne olivat yleensä vankkatekoisia hirsirakennuksia, mutta makasiineja muurattiin myös tiilestä ja kivestä. Puisiin makasiineihin tehtiin viljavarkauksien estämiseksi kaksinkertaiset tyhjän tilan erottamat seinät. Viljaa ei voinut valuttaa poratusta reiästä kaksinkertaisen seinän läpi.Viljamakasiini - Kivijärven kotiseutuyhdistys ry Monet entiset pitäjänmakasiinirakennukset toimivat nykyisin museoina. == Katso myös == * Laki lainajyvästöistä ja siemenrahastoista == Lähteet == * Lohjan pitäjänmakasiini * Mikkelin seudun taloushistoriaa * Viljamakasiini - Kivijärven kotiseutuyhdistys ry ===Viitteet=== == Aiheesta muualla == * Makasiinimatkalla, Suomen Kuvalehti, 14.02.1931, nro 7, s. 28, Kansalliskirjaston digitaaliset aineistot *
Klodvig IV

Klodvig IV (678/682–695) oli frankkien kuningas 690/691–695. Hän oli Teoderik III:n poika. Klodvig oli alaikäinen astuessaan valtaistuimelle, ja hän olikin pelkkä äitinsä Chrodichildin ja Austrasian major domuksen Pipin Heristalilaisen ohjailema nukkehallitsija. Joskus Klodvig IV esiintyy kuningasluetteloissa myös toisella järjestysnumerolla, Klodvig III, sillä 675–676 lyhyen aikaa hallinnutta Klodvig III:ta ei aina pidetä todellisena kuninkaana. == Katso myös == *Luettelo frankkien kuninkaista == Lähteet == Luokka:Frankkien kuninkaat Luokka:Vuonna 682 syntyneet Luokka:Vuonna 695 kuolleet
Fit

Fit (aikaisemmin Fitness) oli Fokus Median kustantama liikunnasta, ravinnosta ja terveellisestä elämästä kertova aikakauslehti. Lehti sisälsi artikkeleita urheilulajeista, kauneudenhoidosta, resepteistä sekä muodista. Lehden päätoimittajana toimi viimeksi Päivi Ekola. Ennen häntä tehtävässä toimi Taina Risto, jonka edeltäjä oli Taru Marjamaa. Aller Media myi lehden Fokus Medialle helmikuussa 2017. Lehden viimeinen numero ilmestyi maaliskuussa 2023. == Lähteet == Luokka:Suomalaiset naistenlehdet Luokka:Suomalaiset liikuntalehdet
Neokleides

Neoklides (, , s. n. 420 eaa.) oli antiikin kreikkalainen matemaatikko. Hän oli Platonin ja Leodamas Thasoslaisen nuorempi aikalainen ja toimi itsekin Platonin Akatemiassa. Hänen oppilaansa oli Leon.Proklos: Kommentaari Eukleideen 'Alkeiden' ensimmäiseen kirjaan, 66.18-67.14. Muutoin hänestä ei tiedetä paljoakaan. == Lähteet == Luokka:Antiikin kreikkalaiset matemaatikot
Järvikoulu

Järvikoulu tarkoittaa englantilaista runoilijaryhmää, johon kuuluivat muun muassa William Wordsworth, Samuel Taylor Coleridge ja Robert Southey. Ryhmä sai nimensä siitä, että he viettivät aikaansa Koillis-Englannin järvialueella.Otavan kirjallisuustieto Ryhmän jäsenten Coleridgen ja Wordsworthin yhteiskokoelmasta Lyrical Ballads alkoi Englannin runouden romantiikan aika. ==Lähteet== Luokka:Englannin kirjallisuus Luokka:Romantiikan kirjailijat Luokka:Kirjailijaryhmät
Gabriel Ahlman

Gabriel Ahlman (8. syyskuuta 1737 Perniö − 5. lokakuuta 1799 Messukylä) oli suomalainen kruununvouti, asessori ja kartanonomistaja, jonka testamenttilahjoituksen turvin perustettiin alkeisopetusta antaneita niin sanottuja Ahlmanin kouluja Tampereelle ja sen lähiympäristöön. Gabriel Ahlmanin isä oli köyhä apupappi ja Gabriel oli perheen neljästä lapsesta toiseksi vanhin. Isä kuoli pojan ollessa vain seitsemänvuotias. Vaatimattomista lähtökohdista huolimatta Gabriel Ahlman pääsi ylioppilaaksi Turun katedraalikoulusta vuonna 1754. Tämän jälkeen hän jatkoi opintoja yliopistossa, pätevöityi virkamieheksi ja tuli aluksi nimismieheksi Kangasalle. Nimismiehen toimensa ohella hän viljeli vuokraajana Liuksialan kartanoa Kangasalla, Nokian kartanoa Pirkkalassa ja Otavalan kartanoa Messukylässä. Ahlman toimi kruununvoutina vuosina 1771−1777 ja sen jälkeen hän omisti vuosina 1778–1799 Tampereen lähellä sijainneen Hatanpään kartanon. Hänet on haudattu Messukylän vanhan kirkon hautausmaalle. Testamentissaan Ahlman jätti puolet 40 557 riksin arvoisen omaisuutensa korkotuotoista käytettäväksi Tampereen ympäristöpitäjien varattomille lapsille annettavaan alkeisopetukseen sekä toisen puolen käytettäväksi soiden ojitukseen, koskien perkaukseen ja Hatanpään kartanon alustalaisten avustuksiin. Testamentin laadintaan osallistui Ahlmanin hyvä ystävä, professori Henrik Gabriel Porthan ja sen toimeenpanosta huolehti Ahlmanin määräyksen mukaisesti Suomen Talousseura. Testamentin toimeenpano kuitenkin viivästyi seuran ja Ahlmanin perillisten välille syntyneiden riitojen vuoksi yli kymmeneksi vuodeksi. Ensimmäiset Ahlmanin pitäjänkoulut aloittivat toimintansa Pirkkalassa ja Messukylässä vuonna 1811. Kouluja perustettiin myös Lempäälään, Vesilahdelle, Kangasalle sekä Pälkäneelle. Koulujen ulkolukuun perustunut opetus ei lopulta vastannut sille asetettuja odotuksia ja ne uudistettiin perusteellisesti 1840-luvulla. Koulut muuttuivat kansakouluiksi vuoteen 1873 mennessä, mutta vielä tämän jälkeen Ahlmanin testamenttivaroista jaettiin niille avustuksia kunnes 1904 varojen avulla perustettiin Messukylään Ahlmanin Maamies- ja emäntäkoulu, joka toimii nykyisin AhlmanEdu-nimellä. == Lähteet == *Ahlmanin ammattiopiston historiaa * Pertti Järvinen: Viinikan ja Nekalan historiaa – Hatanpään vaiheita 1700-luvulta lähtien *Lauri Santamäki: Gabriel Ahlman ja Ahlmanin koulut, Pirkanmaan lukemisto (toim. Lauri Santamäki ja Martti Helin), s. 189−197. Pirkanmaan maakuntaliitto 1970, Tampere. == Aiheesta muualla == * 200 vuotta Gabriel Ahlmanin syntymästä, Helsingin Sanomat, 08.09.1937, nro 241, s. 4, Kansalliskirjaston digitaaliset aineistot Luokka:Koululaitoksen kehittäjät Luokka:Suomalaiset mesenaatit Luokka:Vuonna 1737 syntyneet Luokka:Vuonna 1799 kuolleet
Robert Southey

Robert Southey (1774 Bristol, Englanti – 21. maaliskuuta 1843 Keswick, Cumberland, Englanti) oli englantilainen kirjailija. Southey oli nuorena utopistinen vallankumouksellinen mutta hän muuttui myöhemmin asenteiltaan konservatiiviksi. Hän oli järvikoulun runoilija ja poeta laureatus 30 vuotta vuodesta 1813 alkaen. Hän julkaisi runoja ja runoelmia sekä elämäkertoja, kuten Life of Nelson. Lisäksi hän kirjoitti lehtiartikkeleita ja teki käännöksiä. ==Suomennettuja runoja== ;LähdeRobert Southey, Luettelo suomennetuista runoista. Lahden kaupunginkirjaston runotietokanta. Päivitetty 3.9.2021, viitattu 26.9.2021 * Koski, suom. Kirsi Kunnas, teoksessa: Kuka on nähnyt tuulen? Helsinki: WSOY 2010 ISBN 978-951-0-36461-1 * Erämaan yö, (ei suomentajaa) teoksessa: Maailmankirjallisuuden kultainen kirja: Englantilaisen kirjallisuuden kultainen kirja, toim. Eino Railo, WSOY 1933 (Romanttinen eepos Thalaba on päivätty vuonna 1801.) == Lähteet == Luokka:Englantilaiset kirjailijat Luokka:Vuonna 1774 syntyneet Luokka:Vuonna 1843 kuolleet
Älvsbytalo

Älvsbytalo suunnittelee ja valmistaa muuttovalmiita 1- ja 1,5 -kerroksisia puutaloja Kauhajoella. Suomalaiset Älvsbytalot rakennetaan Kauhajoen tehtaalla, joka perustettiin vuonna 2005. Älvsbytalo on osa ruotsalaista Älvsbyhus-konsernia, jolla on talotehtaat Kauhajoen lisäksi Ruotsissa Älvsbynissä, Bjärnumissa ja Vålbergissa. Älvsbyhus on ollut Ruotsin suurin talovalmistaja koko 2000-luvun. Suomessa ensimmäiset Älvsbytalot myytiin 1980-luvulla, ja tällä hetkellä Suomeen on rakennettu yli 8 000 Älvsbytaloa. Pohjoismaihin on yhteensä rakennettu yli 40 000 Älvsbytaloa. Vuonna 2016 Älvsbytalo ilmoitti uusivansa talotehtaansa tuotantolinjat, jotta tuotanto olisi tulevien EU-direktiivien mukaista. 2020 voimaan astuneiden direktiivien mukaan uusien rakennusten on oltava käytännössä nollaenergiataloja. Rakennustutkimus RTS Oy:n tutkimuksessa 2013–2014 Älvsbytalo sai parhaat pisteet asiakastyytyväisyydestä talotoimituksen ja -pystytyksen osalta.RTS Oy 2013/2014 RV Älvsbytalon asiakkaille tärkein valintaperuste on useimmiten sen edullinen hinta. Yritys on Pientaloteollisuus PTT ry:n jäsen. ==Älvsbyhus- konserni== Yhtiö perustettiin vuonna 1944, jolloin se toimi nimellä Norrfjärdens Träförädling. Ensimmäinen yrityksen valmistama talo pystytettiin vuonna 1960. Yhtiön pääkonttori sijaitsee Pohjois-Ruotsissa Älvsbynin kunnassa. Älvsbyhus-konsernilla on tytäryhtiöt Suomessa ja Norjassa. ==Lähteet== ==Aiheesta muualla== *Alvsbytalo.fi Luokka:Rakennustuotevalmistajat Luokka:Älvsbynin kunta Luokka:Ruotsalaiset teollisuusyritykset Luokka:Rakentamisen tuotemerkit
Wei Jingsheng

Wei Jingsheng (; s. 20. toukokuuta 1950) on kiinalainen demokratia-aktivisti. Hän osallistui vuosien 1978–1979 demokratialiikkeeseen ja julkaisi vuonna 1978 demokratiamuurilla kirjoituksensa ”Viides modernisaatio”, jossa hän vaati Kiinaa lisäämään demokratian viidenneksi viralliseksi modernisaatiotavoitteeksi maatalouden, teollisuuden, kansallisen puolustuksen sekä tieteen ja teknologian rinnalle. Hänet tuomittiin 29. maaliskuuta 1979 ”valtiosalaisuuksien vuotamisesta” ulkomaisille lehtimiehille 15 vuodeksi vankeuteen. Kiina vapautti hänet 14. syyskuuta 1993.Mitä Missä Milloin 1995 s. 9. Otava 1994 ISBN 951-1-13254-7 Jälleen joulukuussa 1995 Wei tuomittiin 14 vuoden vankeuteen yrityksestä kaataa hallitus. Hän oli vaatinut maahan monipuoluedemokratiaa.Uutiskatsaus. Mitä Missä Milloin 1997 s. 40. Otava 1996 ISBN 951-1-14219-4 Hän vapautui kuitenkin "terveydellisistä syistä" jo 16. marraskuuta 1997, ja ulkomaiden painostuksesta hänet karkotettiin YhdysvaltoihinWei Jingsheng Released. Human Rights Watch viitattu 13.10.2018. Wei on ollut vuodesta 1997 lähtien maanpaossa Yhdysvalloissa. ==Palkinnot== Vuonna 1994 Wei Jingsheng sai Olof Palme -palkinnon. Vuonna 1996 hän sai Euroopan parlamentin Saharov-palkinnon. ==Pekingin olympialaiset 2008== Pekingin vuoden 2008 olympialaisten alla Wei Jingsheng, Desmond Tutu, Václav Havel, Edward McMillan-Scott, filosofi André Glucksmann ja ryhmä Euroopan parlamentin jäseniä vetosivat 31. heinäkuuta 2008 olympiakomiteaan ihmisoikeuksien puolesta. Heidän mukaansa ”ihmisoikeuksien puolustaminen ei ole politiikkaa, vaan jokaisen velvollisuus”. He vetosivat olympiakomiteaan, jotta jokainen urheilija voisi tuntea Kiinan ihmisoikeustilanteen ja vapaasti ilmaista mielipiteensä siitä. Ryhmä pyysi urheilijoita tukemaan niitä ihmisiä, joiden ihmisoikeudet Kiinan hallitus on olympialaisten aikana kieltänyt.Václav Havel, Desmond Tutu, MEPs call for human rights at Beijing Olympics Human Rights Watch 31.7.2008. ==Lähteet== Luokka:Kiinalaiset toisinajattelijat Luokka:Vuonna 1950 syntyneet Luokka:Elävät henkilöt Luokka:Demokratia- aktivistit
Austen Henry Layard

Austen Henry Layard (5. maaliskuuta 1817 Pariisi – 5. heinäkuuta 1894 Lontoo) oli brittiläinen arkeologi, diplomaatti ja poliitikko. Layard suoritti kaivauksia Nimrudin raunioilla ja Ninivessä vuosina 1845–1851 ja löysi merkittäviä rakennelmia kuten Sanheribin palatsin ja Ashurbanipalin kirjaston. Layard toimi alahuoneen jäsenenä ja William Ewart Gladstonen hallituksessa. Layard työskenteli suurlähettiläänä muun muassa Konstantinopolissa. Layardit olivat hugenotteja. Henry Layard vietti lapsuutensa Italiassa ja kävi koulua myös Englannissa, Ranskassa ja Sveitsissä. Layard oli matkoilla Aasiassa 1839–1841. Hänet nimitettiin lähettilääksi Konstantinopoliin vuonna 1842. Vuonna 1845 Layard lähti Konstantinopolista tehdäkseen kaivauksia Assyrian raunioilla lähellä Mosulia, Tigrisissä. Layard suoritti kaivauksia Kuynjukissa ja Nimrudissa vuoteen 1847 asti. Hän palasi Englantiin vuonna 1848 ja sai arvonimen Oxfordin yliopistolta, hän kuitenkin palasi attaseaksi Britannian lähetystöön Konstantinopoliin. Layard lähti toiselle matkalleen Babylonian ja eteläisen Mesopotamian kaivauksille vuonna 1849. Layard löysi Assurnasirpal II:n kirjaston ja Kalhun palatsin tällä matkalla. Layard palasi Englantiin, jossa hän muodosti suuren osa assyrialaisista löytökokoelmista British Museumissa. Layard esitti parlamentin alahuoneelle vuonna 1855 joukon edistyksellisiä aloitteita, jotka kuitenkin kaatuivat alahuoneen äänestyksessä äänin 46 puolesta ja 359 vastaan. == Teoksia == * Illustrations of the Monuments of Niniveh (1849) * Second Series of the Monuments of Nineveh (1853) ==Lähteet== == Aiheesta muualla == Luokka:Brittiläiset arkeologit Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Vuonna 1817 syntyneet Luokka:Vuonna 1894 kuolleet
Luoteis-Englanti

Luoteis-Englanti () on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Luoteis-Englannissa oli 7,4 miljoonaa asukasta ja sen pinta-ala oli 14 000 neliökilometriä. Merkittävä osa alueen väestöstä asuu kahdella vierekkäisellä suurkaupunkialueella, joista toinen ympäröi Manchesteria (3 milj. as.) ja toinen Liverpoolia ja Birkenheadia (2 milj. as.). Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Luoteis-Englannin hallintovirastolla oli toimipaikat sekä Manchesterissa että Liverpoolissa. Alueelliset virastot lopettivat toimintansa maaliskuussa 2011 David Cameronin hallituksen päätöksellä. == Osa-alueet == Luoteis-Englanti jakautuu viiteen muodolliseen kreivikuntaan, joita ovat Cheshire, Merseysiden metropolikreivikunta, Suur-Manchesterin metropolikreivikunta, Lancashire ja Cumbria. Muodolliset kreivikunnat jakautuvat edelleen seuraaviin osa- alueisiin: Luoteis-Englannin aluejako kk. = kreivikunta; mkk. = metropolikreivikunta; mkp. = metropolikaupunkipiiri; yhp. = yhtenäishallintopiiri Muodollinen Hallinnollinen Tyyppi Väkiluku (2021) Pinta-ala (km²) Cheshire Cheshire West ja Chester yhp. Cheshire Cheshire East ” Cheshire Warrington ” Cheshire Halton ” Merseyside (mkk.) Knowsley mkp. Merseyside (mkk.) Liverpool ” Merseyside (mkk.) Sefton ” Merseyside (mkk.) St. Helens ” Merseyside (mkk.) Wirral ” Suur-Manchester (mkk.) Bolton ” Suur-Manchester (mkk.) Bury ” Suur-Manchester (mkk.) Manchester ” Suur-Manchester (mkk.) Oldham ” Suur-Manchester (mkk.) Rochdale ” Suur-Manchester (mkk.) Salford ” Suur-Manchester (mkk.) Stockport ” Suur-Manchester (mkk.) Tameside ” Suur-Manchester (mkk.) Trafford ” Suur-Manchester (mkk.) Wigan ” Lancashire Lancashire kk. Lancashire Blackpool yhp. Lancashire Blackburn with Darwen ” Cumbria Cumbria kk. == Väestö == Vuonna 2021 Luoteis- Englannissa oli noin 7,4 miljoonaa asukasta ja suurimpia asutuskeskuksia olivat: Asutuskeskus Muodollinen kreivikunta Väkiluku (2021) Liverpool Merseyside Manchester Suur-Manchester Bolton Suur-Manchester Warrington Cheshire Blackpool Lancashire Blackburn Lancashire Stockport Suur-Manchester Rochdale Suur-Manchester Oldham Suur-Manchester Birkenhead Merseyside Salford Suur-Manchester St. Helens Merseyside == Lähteet == == Aiheesta muualla == *
Oligopeptidi

Oligopeptidi on peptidi, jossa IUPAC:n mukaan on yli 2 ja alle 10–20 aminohappojen (AH) tähdettä. Yläraja ei siis ole tarkka. Oligopeptidejä ovat muun muassa karnosiini (2 AH), glutationi (3 AH), alfa-amanitiini (8 AH), oksitosiini (9 AH) ja angiotensiinit (6–10 AH). ==Katso myös== *Oligomeeri ==Lähteet== Luokka:Peptidit
Oligonukleotidi

Oligonukleotidi on muutaman nukleotidin mittainen nukleiinihappo, eli monesti lyhyt RNA- tai DNA-pätkä. Aptameeri on oligonukleotidi tai peptidi, joka voi kytkeytyä tiettyyn molekyyliin. Luokka:Nukleotidit
Aptameeri

Aptameeri on oligonukleotidi tai peptidi, joka voi kytkeytyä tiettyyn molekyyliin. Ne jaetaan kahteen ryhmään: peptidiaptameereihin sekä DNA- ja RNA-aptameereihin. Jälkimmäinen on lyhyt DNA- tai RNA-nauha, joka sitoutuu tiettyyn molekyyliin muuttamatta muotoaan. Peptidi-aptameerit ovat lyhyitä aminohappojen ketjuja. Aptameereilla voi olla lääkekäyttöä. Niiden avulla voidaan tunnistaa yksittäisiä proteiineja monimutkaisista seoksista.. ==Lähteet== Luokka:Nukleiinihapot Luokka:Peptidit
Eero Polas

Eero Polas (vuoteen 1962 Pollari, 21. elokuuta 1919 Halsua – 2. maaliskuuta 2000 Helsinki) oli suomalainen musiikkipedagogi ja kuoronjohtaja. Hän vaikutti laajasti suomalaisen kansanmusiikin parissa ja oli perustamassa Purppuripelimannit-yhtyettä. Kaustislaiseen laulaja- ja soittajasukuun kuulunut Eero Polas aloitti musiikin opiskelun omin päin ja suoritti kirjeopistossa musiikin teorian kursseja. Kanttori-urkurin tutkinnon hän suoritti Helsingin kirkkomusiikkiopistossa vuonna 1944 ja Sibelius-Akatemiassa musiikinopettajan tutkinnon seuraavana vuonna. Sotien aikana hän esiintyi viihdetaiteilijana muun muassa Henry Theelin ja "Nisse" Rinkaman kanssa. Työskennellessään opettajana Kokkolan yhteislyseossa Polas hoiti samalla Vetelin kanttori-urkurin virkaa vuosina 1946–1956. Hän perusti Kokkolan Lauluveikot ja Vetelin Musiikinystävien kuoron ja orkesterin ja toimi myös näiden johtajana. Vetelin ja Kaustisen pelimanneista Polas kokosi ja harjoitutti kansalliseen kuuluisuuteen nousseen ryhmän, jonka alkuperäisen Jousimiehet-nimen tilalle hän aikanaan keksi nimen Purppuripelimannit (myöhemmin Kaustisen Purppuripelimannit). Hän toimi ryhmän johtajana vuosina 1947–1956 kunnes lähti opettajaksi Lahteen ja luovutti johtajuuden Konsta Jylhälle. Polaksen viimeinen siviilityöpaikka oli vuodesta 1959 Alppilan yhteislyseo, jonka lehtorin virasta hän jäi eläkkeelle vuonna 1980. Vuodesta 1960 hänen asuinpaikkansa oli Vantaa (silloinen Helsingin maalaiskunta). Lahdessa hän toimi Lahden Opettajakuoron ja Lahden Laulusiskojen johtajana, Helsingissä johti puolestaan Kilven Kuoroa ja Vantaalla oli perustamassa mieskuoro Vantaan Laulua, jonka johtajana hän toimi vuosina 1966–1968. Kansanmusiikkiseuran puheenjohtaja hän oli vuosina 1975–1997. Polas oli Kaustisen kansanmusiikkiseminaarin johtaja ja Kaustisen kansanmusiikkikesälukion rehtori vuosina 1973–1974 ja toimi vuosien varrella lukuisissa kansanmusiikkiin liittyvissä luottamustehtävissä. Hän sai Director cantus -arvonimen vuonna 1967. == Lähteet == * Luokka:Suomalaiset kuoronjohtajat Luokka:Vuonna 1919 syntyneet Luokka:Vuonna 2000 kuolleet
Karl Kassulke

Karl Otto Kassulke (20. maaliskuuta 1941 – 26. lokakuuta 2008) oli yhdysvaltalainen amerikkalaisen jalkapallon pelaaja, pelipaikaltaan takapuolustaja. Hänen ammattilaisseuranaan oli vuosina 1963–1972 NFL:ssa Minnesota Vikings. Hän pelasi myös Pro Bowl -kokoonpanossa. Hänen yliopistonsa oli Draken yliopisto Des Moinesissa, Iowassa. Kassulke halvaantui moottoripyöräonnettomuudessa vuonna 1973. Hän kuoli 67-vuotiaana sydänkohtauksen saatuaan.Vikings great Karl Kassulke succumbs to heart attack == Lähteet == Kassulke, Karl Kassulke, Karl Kassulke, Karl
Ribonukleaasi

Ribonukleaasi (RNAaasi, RNAse) on ribonukleiinihappoa (RNA) hajottava entsyymi, joka pilkkoo fosfodiesterisidoksia. Ribonukleaaseja on eri tyyppisiä, kuten ribonukleaasi A eli haiman ribonukleaasi ja ribonukleaasi P. Ribonukleaasit kuuluvat ryhmään EC 3.1.27. ==Lähteet== Luokka:Hydrolaasit Luokka:RNA
Kaolack

Kaolack on kaupunki Senegalissa. Vuonna 2007 siellä oli 186 000 asukasta.Maailman suurimmat kaupungit 06 Tilastokeskus Se sijaitsee maan länsiosassa Saloum-joen varrella. Kaolack on Senegalin maapähkinäkaupan keskus.Peanut blues in Senegal BBC 2002 Sillä on sijansa myös afrikkalaisen sufilaisuuden historiassa.Islam for today Kaolack syntyi Kahonen esikaupungiksi 1600-luvulla, kun Kahone oli Saloumin kuningaskunnan pääkaupunki. Ranskalaiset kiinnostuivat alueesta 1800-luvun alussa, ja Saloumin kuninkaan luvalla he rakensivat maapähkinäöljytehtaan jokivarteen Kaolackiin, josta oli paremmat kulkuyhteydet kuin pääkaupunki Kahonesta. == Lähteet == == Aiheesta muualla == Luokka:Kaolackin alue Luokka:Senegalin kaupungit
Wally Hilgenberg

Walter "Wally" Hilgenberg (19. syyskuuta 1942 – 23. syyskuuta 2008) oli yhdysvaltalainen amerikkalaisen jalkapallon pelaaja. Hänen yliopistonsa oli Iowan yliopisto. Vuosina 1964–1979 hänen ammattilaisseuroinaan olivat NFL:ssa Detroit Lions ja Minnesota Vikings. Hilgenberg kuoli 66-vuotiaana ALS-tautiin, joka oli todettu vuonna 2006.Ex-Vikings linebacker Hilgenberg dies at 66 == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1942 syntyneet Luokka:Vuonna 2008 kuolleet
Mbour

Mbour eli M'Bour on rannikkokaupunki Senegalissa Thièsin alueella. Vuonna 2016 siellä oli maan tilastokeskuksen mukaan 252 645 asukasta. Mbour sijaitsee valtameren rannalla noin 80 kilometriä Dakarista etelään, ja se on Petite- Côte-nimellä kutsutun rannikkoalueen tärkein kaupunki. Sen tärkeimpiä elinkeinoja ovat turismi, kalastus ja maapähkinäöljyn tuotanto. == Lähteet == == Aiheesta muualla == Luokka:Senegalin kaupungit Luokka:Thièsin alue
Theon Antiokialainen

Theon Antiokialainen (; ensimmäinen vuosisata) oli antiikin kreikkalainen stoalainen filosofi. Hän oli kotoisin Kilikian Antiokiasta. Theonista tiedetään vain vähän. Hänet mainitaan Sudassa stoalaisena, joka kirjoitti Sokrateen puolustuspuheen, vaikka hänen oli täytynyt elää merkittävästi Sokrateen ja Platonin jälkeen. == Lähteet == Luokka:Antiikin kreikkalaiset filosofit
Sonny Jurgensen

Christian Adolph "Sonny" Jurgensen III (s. 23. elokuuta 1934) on entinen yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän innostui urheilusta varhaisella iällään ja menestyi amerikkalaisen jalkapallon lisäksi baseballissa, koripallossa ja tenniksessä.Sonny Jurgensen's College Career Hän syntyi Wilmingtonissa, Pohjois-Carolinassa, ja opiskeli myöhemmin Duken yliopistossa. Jurgensen pelasi vuosina 1957–1974 National Football Leaguessa, jossa hänen seuroinaan olivat Philadelphia Eagles ja Washington Redskins. Hänet valittiin viiteen Pro Bowliin, NFL:n 1960-luvun All-Decade Teamiin ja vuonna 1983 Pro Football Hall of Fameen. == Lähteet == Jurgensen, Sonny Jurgensen, Sonny Jurgensen, Sonny
Thiès

Thiès on Senegalin toiseksi suurin kaupunki. Se sijaitsee 70 kilometriä Dakarista itään. Vuonna 2007 siellä oli 263 500 asukasta.Maailman suurimmat kaupungit 06 Tilastokeskus Thiès on samannimisen alueen ja departementin hallinnollinen keskus. Se koostuu kolmesta kunnasta, jotka muodostavat arrondissementin. Paikkakunta on saanut alkunsa Cayorin kuningaskuntaan kuuluneesta Dianxènen sererikylästä. Ranskan siirtomaa-aikana sinne perustettiin varuskunta. Dakarin–Nigerin rautatien myötä Thièsistä tuli tärkeä risteysasema, ja se sai vuonna 1904 kunnan statuksen. Vuonna 1948 se oli suuren rautatieläislakon keskuspaikka. Kaupunki on ympäröivän maaseudun kaupallinen keskus. Siellä on myös teollisuutta kuten auto- ja patteritehtaat. Thiès on tunnettu Länsi-Afrikan ainoasta gobeliinitehtaastaan. Taïbassa ja Pallossa on fosfaattikaivokset. Rautatieliikennettä on nykyään vain Thièsin ja Dakarin välillä. Kaupungissa toimii vuonna 2007 perustettu yliopisto, teknillinen opisto, upseerikoulu ja agronomikoulu. Nähtävyyksiin kuuluvat historiallinen museo, käsityöläiskylä ja katolinen Pyhän Annan katedraali. ==Lähteet== ==Aiheesta muualla== Luokka:Senegalin kaupungit Luokka:Thièsin alue
Kontiotuote

Kontiotuote Oy on suomalainen, Kontio-merkillä hirsitaloja ja -huviloita valmistava yritys. Yrityksen tuotantotilat sijaitsevat Pudasjärven kaupungissa kantatien 78 varressa noin viisi kilometriä Pudasjärven keskustaajamasta Kurenalta Ranualle päin lähellä Jyrkkäkosken huvikeskusta. Tehtaasta toimitetaan vuosittain yli 1000 hirsirakennusta ympäri maailmaa. Yhtiön liikevaihto vuonna 2021 oli 71,5 miljoonaa euroa. Liikevaihdolla mitattuna Kontiotuote Oy on maailman suurin hirsitoimittaja. == Historia ja omistus == Kontiotuote perustettiin Pudasjärvellä vuonna 1973, jolloin yrityksen isä Timo Tiirola hankki itselleen kenttäsirkkelin. Sahaustoiminnan myötä käynnistyi Kontio-tupien valmistus. Yhtiö siirtyi osaksi PRT-Forest -konsernia vuonna 1982 ja irtaantui konsernista 1.6.2022. Vuosien mittaan Kontiotuote Oy on kasvanut yhdeksi Pudasjärven merkittävimmistä työllistäjistä. == Tuotanto == Kontiotuote Oy valmistaa hirsirakennuksia asumiseen ja vapaa-aikaan. Valikoimiin kuuluvat hirsitalot, hirsihuvilat ja saunat, autotallit ja piharakennukset. Kontio-talojen materiaalina käytetään lamellihirttä, höylähirttä sekä painumatonta SmartLog -hirttä. Puu käsitellään alusta loppuun yhtiön omilla tuotantolaitoksilla. Suosittuja talo- ja huvilamallistoja ovat mm. Glass House sekä Nalle. Kontio-talojen tuotanto keskittyy Pudasjärven tehtaalle, josta toimitetaan ympäri maailman yli 1000 rakennusta vuodessa. Kontiotuote Oy toimii myös julkisen rakentamisen projekteissa. Tällaisia ovat mm. kerrostalot, koulu- ja päiväkotirakennukset sekä matkailurakentamisen kohteet, joista esimerkkeinä mainittakoon Pudasjärven hirsikoulukampus sekä uudistettu Hotelli Iso-Syöte. == Markkinat == Vuosittain Kontio toimittaa rakennuksia kaikkiaan 20 maahan. Tärkeimmät viennin kohdemaat ovat Ruotsi, Ranska ja JapaniYhtiön vuosikertomus 2020 . PDF.. Japanilainen golfkeskus ja Lillehammerin olympiakylä ovat esimerkkejä Kontion kansainvälisistä kohteista. Elokuussa 2024 Kontiotuote solmi historiansa suurimman vientisopimuksen, arvoltaan liki 250 miljoonaa euroa. Se sisältää noin 10 000 asunnon hirsirakenteet kahteen eri kohteeseen, joista ensimmäinen sijaitsee Välimerellä. Toimitukset tapahtuvat noin seitsemän vuoden mittaan 2020-luvun loppupuolella. Tilaajan vaatimien muutosten takia ensimmäisen erän toimitus on kuitenkin viivästynyt niin, että Kontiotuote kertoi tammikuussa 2025 yli 200 työntekijän lomautuksista. ==Palkintoja== Vuonna 2016 Kontiotuote Oy sai Suomen Kulttuurirahaston Rantasalmi-palkinnon hirsirakentamisen kehittäjänä, sekä Puuinfon Puupalkinnon Pudasjärven hirsikampuksen hirsirakenteiden toimittajana.PRT-Forest -konsernin vuosikertomus 2016. PDF. Web Archive (PRT- Forest Oy). == Lähteet == *Yhtiön vuosikertomus 2020 *Kontiotuote Oy:n internet-sivut. Kontiotuote Oy. www.kontio.fi *PRT-Forest Oy:n internet-sivut, Yritystarina. PRT-Forest Oy. www.prt-forest.fi/yritystarina *YTJ-tietopalvelu. Patentti- ja rekisterihallitus. ww.ytj.fi ===Viitteet=== Luokka:Suomalaiset rakennustuotevalmistajat Luokka:Rakentamisen tuotemerkit Luokka:Pudasjärvi
Juba (kaupunki)

Juba on Etelä-Sudanin pääkaupunki, joka sijaitsee Valkoisen-Niilin varrella. Vuonna 2008 kaupungissa oli 82 346 asukasta ja koko kunnan alueella 368 436\. Jubassa on jokisatama, ja ennen sisällissotaa se oli tärkeä risteyspaikka, josta oli hyvät maantieyhteydet Keniaan, Ugandaan ja Kongoon. ==Historia== Angloegyptiläisen Sudanin alkuvuosina nykyisen Etelä-Sudanin alueen hallinnollinen pääkaupunki oli Gondokoro. Juban perustivat kreikkalaiset kauppiaat vuonna 1922, jotka toimittivat tarvikkeita brittiarmeijalle. Yhden tarinan mukaan kaupunki sai nimensä paikallisen heimopäällikkö Jubén mukaan, joka pakkosiirrettiin johtamansa kylän kera Juban rakentamisen tieltä. Alueen hallinnollinen pääkaupunki siirrettiin Gondokorosta Jubaan 1920-luvulla dinkojen vuosien 1919–1920 kapinoinnin jälkeen. Kreikkalaisia oli tuolloin noin 2 000 ja heillä oli suuri vaikutus kaupungin liikekeskustan rakennuksessa. 1920- ja 1930-luvuilla rakennettiin myös hotelleja ja rautatieasema. Vuonna 1947 kaupungissa järjestettiin Juban konferenssi, jossa päätettiin Etelä-Sudanin säilymisestä osana Sudania eikä sitä liitetty Ugandaan. Paikallisissa kouluissa käytettiin kuitenkin englantia ja Pohjois- Sudanin kauppiailta kiellettiin toiminta etelässä. Sudanin itsenäistyessä 1956 aloitettiin alueen arabialaistamistoimet. Sotilaat Toritissa olivat kapinoineet jo vuonna 1955, mikä aloitti vuoteen 1972 saakka jatkuneen Sudanin ensimmäisen sisällissodan. Sodan aikana Juba oli useaan otteeseen taisteluiden keskipisteessä. Sisällissota alkoi uudestaan vuonna 1983 ja Etelä-Sudanin itsenäisyyttä tavoitelleet liikkeet yrittivät useaan otteeseen vallata Jubassa sijainneen sotilastukikohdan. Sota päättyi rauhansopimukseen vuonna 2005, jonka perusteella Etelä-Sudan sai itsehallinnon. Etelä-Sudanin itsenäistyessä vuonna 2011 Jubasta tuli maan pääkaupunki. Sittemmin on tosin esitetty ehdotuksia maan pääkaupungin siirtämisestä Ramcieliin Jubasta pohjoiseen. Heinäkuussa 2016 presidentti Salva Kiirille ja varapresidentti Riek Macharille uskollisten joukkojen välisissä taisteluissa Jubassa sai surmansa 300 henkilöä ja taistelut ajoivat tuhannet pakolaisiksi. ==Liikenne== Juba on Etelä-Sudanin jokiliikenteen päätepiste, minkä lisäksi se on maanteiden solmukohta. Tiet yhdistävät kaupungin Ugandaan, Keniaan ja Kongon demokraattiseen tasavaltaan. Kaupungissa sijaitsee myös Juban kansainvälinen lentoasema. ==Koulutus== Juban yliopisto on perustettu vuonna 1975. ==Väestö== Juban kaupungin asukasluku oli vuonna 2008 yhteensä 82 346 ja koko kunnan 368 436. Alueen alkuperäisasukkaita ovat barit. Juban arabia on kieli, johon on sekoittunut sanastoa arabiasta ja barista. Kieli syntyi egyptiläisten sotilaiden avioituessa paikallisten barinaisten kanssa. Kieli toimii lingua francan tavoin Jubassa ja muissa alueen kaupungeissa. Aliravitsemus ja nälänhätä ovat olleet kaupungin asukkaiden ongelmia ja esimerkiksi kerjääminen kaupungin kaduilla on yleistä. == Lähteet == == Aiheesta muualla == *
The Big Bang

__NOTOC__ The Big Bang rap-artisti Busta Rhymesin seitsemäs studioalbumi, joka julkaistiin 13. kesäkuuta 2006. Albumista tuli Busta Rhymesin ensimmäinen albumi, joka nousi suoraan listaykköseksi Yhdysvaltain listoilla, myyden ensimmäisellä viikollaan 209,000 kappaletta. 4. elokuuta 2006 albumi myi kultaa. 22. marraskuuta 2008 albumia oli myyty 613,000 kappaletta. == Kappaleet == # # # # # # # # # # # # # # # == Arvostelut == * Metacritic: 64/100Metacritic: Reviews for The Big Bang by Busta Rhymes * AllMusic: Allmusic review * Entertainment Weekly: A–Entertainment Weekly review * Los Angeles Times: Los Angeles Times: Album review * Pitchfork: 2.4/10Pitchfork Media review * Rolling Stone: Rolling Stone: Album review == Lähteet == Luokka:Busta Rhymesin albumit Luokka:Vuoden 2006 albumit Luokka:Timbalandin tuottamat albumit
Jimmy Pop

Jimmy Pop (oik. James Moyer Franks, s. 27. elokuuta 1972 Trappe, Pennsylvania) on yhdysvaltalainen muusikko. Hän on Bloodhound Gang -yhtyeen laulaja. Hän ja Daddy Long Legs perustivat yhtyeen vuonna 1992. == Lähteet == Luokka:Yhdysvaltalaiset laulajat Luokka:Vuonna 1972 syntyneet Luokka:Elävät henkilöt
Lifehouse

Lifehouse on yhdysvaltalainen alternative rock -yhtye, joka nousi vuonna 2001 kuuluisuuteen No Name Face -debyyttialbumiltaan julkaistulla hittisinglellä ”Hanging by a Moment”. Yhtyeessä on nykyään neljä jäsentä: laulaja-kitaristi Jason Wade, basisti Bryce Soderberg ja rumpali Rick Woolstenhulme Jr. == Diskografia == === Studioalbumit === * * * * * * * == Aiheesta muualla == * Yhtyeen kotisivut Luokka:Yhdysvaltalaiset alternative rock -yhtyeet Luokka:Yhdysvaltalaiset post-grunge-yhtyeet